IL-BIDWI XWEJJAĦ INarak u ngħir għalik, ja bidwi xwejjaħ, Għax qabel tlugħ ix-xemx narak ġor-raba', Fejn fl-arja safja li tiffriska w tfewwaħ Int tibda xogħlok bla mistrieħ u xaba'. iNarak bil-moħrier f'idek tmexxi l-bhima U magħha ddur u tkisser il-ħamrija. Jien rajtek tieqaf sabiex tagħti qima Lix-xemx tal-jum li tbewwes l-art Maltija. Ilmaħtek ħdejn il-ħajt tal-għalqa tiegħek Titgħaxxaq b'dak il-ġmiel tal-ħolqien t'Alla: Bil-ġmiel tax-xemx li tul il-jum tkun miegħek, Bis-sħab, ħamrani bħall-kulur li ttalla' Fuq il-ħaddej' tax-xbejba il-mistħija. U donnha x-xemx ukoll lilek issellem X'ħin tilmħek f'dik is-siegħa hekk bikrija, U b'kliem li jfaħħar miegħek trid titkellem. Rajtek titgħaxxaq b'dawk il-bosta għasafar Jittajru għall ġol-għalqa minn ġol-bejta; Bil-għanjiet tagħhom, qishom ħoss ta' sfafar, Li jiksru bdew lil dik il-ħemda mejta, Rajtek għarqan, b'dak il-kappell ġo rasek, Qed taħrat l-għalqa f'dik ix-xemx qalila; Għall-għorfa mbagħad, bla ħadd ma jagħti kasek X'ħin nofs in-nhar idoqq, xwejjaħ ta' ħila. Hemmhekk biex tiekol tmur max-xwejħa martek Xi kisra ħobż biż-żejt jew daqsxejn brodu. Jien bosta drabi fuq l-għatba rajtek Mal-kelba tilgħab; b'dawk idejk jirtogħdu Terġa' għax-xogħol, sakemm fuq l-art maħduma Lil dellek tara fis jitwal, ja xwejjaħ. Int qlajt dak il-moħriet mill-art maqsuma U mxejt mal-bhima qalb il-bosta rwejjaħ Ta' fjuri li qegħdin fin-nofs tal-ġnejna Li tagħti għal ġo l-għorfa fejn titrejjaq Mort bil-ħalib tal-mogħoż u biċċa ġbejna. Fuq wiċċek xejn ma rajt li juri dwejjaq, U rajt xi ħaġa fik li dlonk laqtitni, l Għax. meta ntemm ix-xogħol, int u Tarċisja, (Din kienet ħaġa li tassew għoġbitni) Mill-għorfa ħriġtu sabiex tmorru l-knisja, Kemm hi sabiħa din il-Bajja tagħkom Ta' xogħol u hena fir-razzett tar-raħall Titolbu 'l Alia sabiex jieqaf magħkom, Għax tafu li fil-ħajja Hu jindaħal. Il-bogħod minn dak il-ħażen ta'. did-dinja, Fejn tgħixu t-tnejn flimkien ħajja ta' faqar Iżżommu sew it-tnejn tas-Sema l-linja Sakemm tintemmu t-tnejn flimkien ġol-qabar. Mitluqa, bla ħeġġa, Fuq l-għatba ta' bieb, Mifruda minn niesha, minsija mill-ħbieb. F'dirgħajha tarbija, (rozz laħam magħqud, Sidirha bla sura bejn ħniekha miġbud. Inqabdet jix-xibka Li nasbu l-bnedmin, Id-dnub baqa' jiġri warajha, kull ħin. Min ħabbha telaqha Fost biki uw tagħjir, MW urieha l-tria twila tal-għawġ u l-Imaqdir. Il-ħajja li ħabbet Tefgħitha jil-hemm, Sallbitha, ħaqritha, sawtitha tgħidx kemm. Il-lum, tkarkar magħha, Kull waqt, bla mistrieħ, Tarbija jil-Jaqar, u isem bla ġieh.